Yhtiön logo
**Avarn Security** on norjalainen turvallisuusyhtiö, joka toimii Norjassa, Suomessa ja Ruotsissa. 2020-luvun vaihteeseen saakka se oli nimeltään Nokas AS. Suomessa sen edeltäjiä olivat G4S, Sector Alarm Group, Turvatiimi ja Prevent 360. Avarn Security työllistää yhteensä n. 16 000 ihmistä kolmessa eri maassa.

Historia
--------

Avarn Security perustettiin Ruotsissa vuonna 1964 nimellä ABAB. Alun perin Ruotsin valtion perustama yritys yksityistettiin vuonna 1995.

Avarn Securityn toiminta Suomessa käynnistyi kesäkuussa 2016 Sector Alarm Groupin ostettua ja yhdistettyä Turvatiimin ja G4S Suomen liiketoiminnan. Vuonna 2018 Avarn Security ja Prevent 360 Turvallisuuspalvelut sopivat yhdistymisestä. 

Norjalainen turvallisuusyhtiö Nokas AS osti vuonna 2019 Avarn Securityn Suomen ja Ruotsin liiketoiminnan Sector Alarm Groupilta ja otti myös omaksi nimekseen Avarn Securityn. Yhtiön Suomen toimitusjohtaja on Niclas Sacklén.

Toiminta
--------

### Suomessa

Suomessa Avarn Security toimi vuonna 2021 valtakunnallisesti 20 toimipaikan ja alihankkijaverkostonsa kautta työllistäen 2 769 henkilöä. Liikevaihto vuonna 2022 oli 113,7 miljoonaa euroa.

Palveluihin kuuluvat hälytyskeskuspalvelut, turvallisuustekniikka ja turvallisuuspalvelut. Rahankäsittelypalvelut kuuluivat palveluihin, mutta vuonna 2022 ne siirtyivät Nokas Finland brändille. Yrityksen asiakkaita ovat muun muassa Helsingin yliopisto, Terrafame, SSAB, Helsingin Musiikkitalo, HKL ja useat kauppakeskuskset.

### Ruotsissa

Ruotsissa Avarn Security toimii 30 toimipaikalla ja työllistää noin 3 500 henkilöä. Sector Alarm Group osti G4S:n Ruotsin liiketoiminnan jo vuonna 2014, mutta yhtiö käynnisti toimintansa Avarn Securityn nimellä vasta keväällä 2016.

Vuonna 2019 norjalainen turvallisuusyhtiö Nokas AS osti Avarn Securityn Suomen ja Ruotsin liiketoiminnan Sector Alarm Groupilta ja otti myös omaksi nimekseen Avarn Security. Palveluihin kuuluvat hälytyskeskuspalvelut, turvallisuustekniikka, turvallisuuspalvelut ja riskienhallintapalvelut.

Julkinen kritiikki
------------------

### Väkivaltaisuus ja rikollinen toiminta

Avarnilla on työskennellyt useita väkivaltarikoksesta tuomittuja. Työntekijöitä on saanut jatkaa töitään Avarnilla tuomioista huolimatta.

Yrityksen entiset työntekijät ovat kertoneet joidenkin vartijoiden käyttäneen väkivaltaa usein. Uhrit ovat valikoituneet satunnaisesti. Elokuussa 2023 nostettiin syyte 15 Avarnin järjestyksenvalvojalle, joita epäillään pääasiassa pahoinpitelyrikoksista juna-asemilla ja niiden läheisyydessä Helsingissä ja Vantaalla. Osana syytteitä oikeudessa esiteltiin video, missä yhtiön järjestyksenvalvojat pahoinpitelivät puolustuskyvyttömän alaikäisen pojan läheisessä pusikossa. Poika huusi lyöntien aikana kivusta. Syyttäjän mukaan teko oli erityisen julma ottaen huomioon uhrin puolustuskyvyttömyys sekä väkivallan laatu ja määrä. Syyttäjä vaatii järjestyksenvalvojille vankeustuomiota ja todistusaineistona olivat mm. valvontakamera- ja bodycam-videot.

### Huumeisiin liittyvät rikosepäilyt

Avarnin entisten työntekijöiden mukaan työntekijät säilyttivät ihmisiltä takavarikoimia huumeita "jekkuboksiksi" nimetyssä säilytysrasioissa ja kassakaapeissa. Jekkubokseissa oli laaja kirjo erilaisia huumausaineita ja laittomia lääkkeitä. Yrityksen tiloissa olevista huumeista ei pidetty kirjaa, eikä säilytystä valvottu.

Huumeita ei ole luovutettu poliisille välittömästi kiinnioton yhteydessä poliisin ohjeiden mukaisesti. Ylikomisario Jussi Huhtelan mukaan Avarnilla ei ole sopivia tiloja huumeiden säilyttämiseen, eikä oikeutta säilyttää niitä. Avarnin mukaan se on ohjeistanut järjestyksen valvojia luovuttamaan huumeet poliisille tai hävittämään ne asianmukaisesti. Huhtelan mukaan poliisi ei ole neuvonut järjestyksenvalvojia hävittämään huumeita ja takavarikoituja esineitä omatoimisesti.

Esitutkinnan yhteydessä pieniä määriä huumeita löydettiin yrityksen tiloista ja järjestyksenvalvojien kodeista. Yhtiön työntekijöitä epäillään huumausaineen käyttörikoksista.

Avarnin esihenkilö oli tietoinen huumeiden säilyttämisestä yrityksen tiloissa. Poliisi alkoi epäillä yrityksen työntekijöitä huumausainerikoksesta joulukuun 2022 pahoinpitelyiden yhteydessä tehdyn vangitsemisen myötä.

### Ruotsin Avarnin työntekijöiden yhteydet uusnatsi-aatteeseen

Ruotsalaisen *Dagens Etc.* -lehden mukaan Avarn työllistää Ruotsissa useita uusnatseja. Yrityksen työntekijät ovat julkisesti esitelleet natsitatuointeja, Adolf Hitlerin *Taisteluni*-kirjaa sekä valkoista ylivaltaa kannattavaa musiikkia. Yrityksen työntekijät ovat lehden mukaan myös julkisesti haukkuneet maahanmuuttajia.

Yritys sai julkista kritiikkiä, kun se asetti äärioikeistolaisen vartijan suojelemaan henkilöä, jota uusnatsit uhkailivat.

Lähteet
-------

1. 1 2  Avarn Security: Avarn Security ja Prevent 360 Turvallisuuspalvelut sopivat yhdistymisestä *www.avarn.fi*. Viitattu 11.5.2020.
2. 1 2 3  Avarn Security: Avarn Securityn ja Nokasin pohjoismainen yhdistyminen etenee *www.avarn.fi*. Viitattu 11.5.2020.
3. ↑  Brief facts - Avarn Security Group *www.avarnsecurity.com*. Viitattu 2.1.2023.
4. ↑  Parkit explains Avarn Security *Parkit.se*. Viitattu 31.8.2023.  {en}}
5. ↑  Norjalainen omistaja yhdistää Turvatiimin ja G4S Suomen *Talouselämä*.  28.4.2016. Viitattu 5.7.2017.
6. ↑  G4S Suomi ja Turvatiimi yhdistyvät – uusi nimi on Avarn Security *ePressi*.  28.4.2016. Viitattu 5.7.2017.
7. ↑  ​Nokas byter namn till Avarn *Nokas AS:n lehdistötiedote*.  17.9.2019. Viitattu 29.12.2022.
8. ↑  Vanhala, Akseli: Poliisi vaatii kuutta järjestyksen­valvojaa vangittavaksi pahoin­pitelyistä epäiltyinä *Ilta-Sanomat*.  27.12.2022. Viitattu 29.12.2022.
9. ↑  Avarn Security - Finder *www.finder.fi*. Viitattu 12.9.2023.
10. ↑  Avarn Security – Meistä *avarnsecurity.fi*. Avarn Security Oy. Viitattu 12.9.2023.
11. ↑  Avarn Cash Solutions Oy:n toiminimi muuttuu *avarnsecurity.fi*.  11.2.2022. Avarn Security Oy. Viitattu 12.9.2023.
12. ↑  Avarn Security osana Suomen turvallisuushistoriaa *Avarn Security*. Viitattu 31.8.2023.
13. ↑  HS-selvitys | Väkivaltarikoksista tuomitut Avarnin järjestyksenvalvojat ovat työskennelleet Helsingin seudun asemilla tuomioista huolimatta *Helsingin Sanomat*.  29.12.2022. Viitattu 5.1.2023.
14. ↑  Avarn Security | Viides järjestyksenvalvoja vangittiin pahoinpitelyvyyhdessä – Kolme keskeistä kysymystä yhä auki *Helsingin Sanomat*.  29.12.2022. Viitattu 1.1.2023.
15. ↑  Avarn Securityn työntekijöille syytteitä pahoinpitelyistä juna-asemilla: Oikeuden eteen 15 järjestyksenvalvojaa *MTV Uutiset*.  24.8.2023. Viitattu 8.9.2023.
16. ↑  Video todistaa: Näin Avarnin järjestyksenvalvojat pahoinpitelivät puolustuskyvyttömän 15-vuotiaan pojan *Ilta-Sanomat*.  19.10.2023. Viitattu 19.10.2023.
17. ↑
18. 1 2 3  Järjestyksenvalvonta | Avarnin entiset työntekijät: Takavarikoituja huumeita säilytettiin taukotilan "jekkuboksissa" *Helsingin Sanomat*.  4.1.2023. Viitattu 4.1.2023.
19. ↑  Järjestyksenvalvonta | Poliisi epäilee: Avarnin sisällä rikoksia teki tietty porukka *Helsingin Sanomat*.  2.1.2023. Viitattu 5.1.2023.
20. ↑  Järjestyksenvalvonta | Poliisi epäilee: Avarnin sisällä rikoksia teki tietty porukka *Helsingin Sanomat*.  2.1.2023. Viitattu 4.1.2023.
21. 1 2  Ruotsin pääministeriä vartioiva firma työllistää uusnatseja – tunnettu myös Suomessa *www.iltalehti.fi*. Viitattu 1.1.2023.
22. 1 2  SD-toppar och beväpnade nazister – här är säkerhetsbolaget Avarn *Dagens ETC*. Viitattu 1.1.2023. (ruotsiksi)

Aiheesta muualla
----------------

* Sector Alarm (suomeksi)
* Sector Alarm (englanniksi)
* Avarn Security (suomeksi)
* Avarn Security (ruotsiksi)